-----------------------------------------------------------------------
  1. ปัจจัยความเสี่ยง

  -----------------------------------------------------------------------

1.1 ปัจจัยความเสี่ยงในการประกอบธุรกิจ

 ด้านรายได้

ความเสี่ยงอันเกิดจากการสิ้นสุดสัญญาสัมปทาน และการแข่งขันระหว่างบริษัทในอุตสาหกรรมเดียวกัน
กลุ่มบริษัทได้รับสิทธิในการดำเนินงานโครงการสัมปทานจากหน่วยงานภาครัฐ
ดำเนินธุรกิจให้บริการโครงข่ายและโทรคมนาคม ธุรกิจด้านการจัดหา ออกแบบ และวางระบบ
ธุรกิจอื่นๆ และเงินลงทุนอื่นๆ
ส่วนรายได้หลักของธุรกิจมาจากการดำเนินงานโครงการสัมปทานต่างๆ
ปัจจุบันสัญญาสัมปทานใกล้จะสิ้นสุดเป็นผลให้สัดส่วนรายได้ลดลงตามอายุสัมปทาน
อีกทั้งสภาวะการแข่งขันที่สูงขึ้นระหว่างบริษัทในกลุ่มอุตสาหกรรมเดียวกันอันเนื่องมาจากการเปิดเสรีโทรคมนาคม
ทำให้ปัจจัยความเสี่ยงทางด้านรายได้ถือเป็นปัจจัยที่สำคัญ อย่างไรก็ตาม
บริษัทตระหนักดีถึงปัจจัยเสี่ยงในข้อนี้และเพื่อเป็นการลดความเสี่ยงดังกล่าว
บริษัทได้มีแนวทางในการหารายได้ใหม่ทดแทนการสิ้นสุดสัญญา และรักษาฐานวงจรสื่อสัญญาณที่บริษัท
ทีโอที จำกัด (มหาชน)
ใช้งานอยู่พร้อมกับเสนอแนวทางการใช้ประโยชน์เพิ่มเติมของโครงข่ายเพื่อหารายได้ใหม่
ในส่วนบริการได้ดำเนินการปรับปรุงบริการหลังการขาย การบริหารความสัมพันธ์กับลูกค้า
(Customer Relationship Management) ให้มีประสิทธิภาพสูงขึ้นและแตกต่างจากคู่แข่งขัน
เพื่อรักษาฐานลูกค้าเดิม ขณะเดียวกันได้ดำเนินการเจาะกลุ่มลูกค้าในอุตสาหกรรมใหม่
และกำหนดมาตรการตอบโต้การแข่งขันด้านราคา

 ด้านบุคคลากร

ธุรกิจด้านโทรคมนาคมเป็นธุรกิจที่ต้องอาศัยบุคลากรที่มีความรู้ ความชำนาญเฉพาะด้าน
เพื่อรองรับการเติบโตและการขยายธุรกิจ
ในปัจจุบันบุคลากรและผู้เชี่ยวชาญด้านโทรคมนาคมยังอยู่ในภาวะขาดแคลน
อีกทั้งจากการเปิดเสรีโทรคมนาคมในประเทศไทยเป็นผลให้มีบริษัทโทรคมนาคมเกิดขึ้นใหม่หลายราย
ทำให้เกิดการ Turn Over ของบุคลากรที่มีความรู้และความสามารถตามไปด้วย
และบุคลากรบางส่วนขาดทักษะความรู้ ความสามารถ และความชำนาญในงานที่ทำ
ทำให้ไม่สามารถทำงานทดแทนกันได้ ดังนั้น
บริษัทได้กำหนดมาตรการและแนวทางในการจัดการความเสี่ยงที่เกิดขึ้นโดย
การสรรหาบุคลากรที่มีความเชี่ยวชาญ
จัดทำแผนพัฒนาบุคลากรโดยกำหนดให้เข้ารับการฝึก0อบรมสัมนาเพื่อให้สอดคล้องกับแผนธุรกิจ
การพึ่งพาผู้เชี่ยวชาญจากผู้ผลิตในการสนับสนุนด้านเทคโนโลยีในช่วงแรก
การกำหนดระบบงานที่ชัดเจนเพื่อให้พนักงานเข้าใจระบบงานได้ง่ายขึ้น
กำหนดแผนพัฒนาบุคลากรทดแทน
กำหนดแผนความก้าวหน้าในอาชีพที่ชัดเจนและพัฒนาสภาพแวดล้อมเพื่อการเรียนรู้ใหม่ๆ

 ด้านกฏหมายและการเมือง

ความเสี่ยงจากการออกกฎหมายของ กทช.
เกี่ยวกับการประกอบกิจการสื่อสารอาจก่อให้เกิดความเสี่ยงต่อบริษัท ได้แก่
การออกกฎระเบียบเกี่ยวกับเทคโนโลยีใหม่ๆ เช่น ไวแม็กซ์ (Wimax) หรือ ทรีจี (3G)
และการประกาศใช้ Interconnection Charge ทำให้ต้นทุนให้บริการสูงขึ้น
อย่างไรก็ตามบริษัทได้ดำเนินการติดตามความคืบหน้าในการออกกฎระเบียบอย่างใกล้ชิดเป็นระยะๆ
โดยเน้นในเรื่องที่กระทบต่อธุรกิจของบริษัทโดยตรงเป็นสำคัญ และให้ความร่วมมือกับ กทช.
ในการแสดงความคิดเห็น
เพื่อให้สามารถกำหนดแนวทางการดำเนินธุรกิจให้สอดคล้องกับข้อบังคับของ กทช.

กรณีพิพาทระหว่างบริษัท ทีโอที จำกัด (มหาชน) กับบริษัทที่ถือหุ้นโดยบริษัทย่อยของบริษัท
ผู้เป็นคู่สัญญาการให้บริการวงจรเช่า
บริษัทได้ดำเนินการหารือกับที่ปรึกษากฎหมายของบริษัทเพื่อให้ความเห็นและประเมินความเสียหายและผลกระทบที่อาจเกิด
พร้อมทั้งดำเนินการเจรจากับบริษัท ทีโอที จำกัด (มหาชน) เพื่อให้ได้ข้อสรุปร่วมกัน

 ด้านการแข่งขันและบริการ

ภายใต้สภาวะการตลาดที่มีการผันแปรอยู่ตลอดเวลา
การมีพันธมิตรทางการค้าหรือผู้ผลิตเป็นองค์ประกอบสำคัญอย่างหนึ่งในการประกอบธุรกิจ
ปัจจุบันบริษัทมีพันธมิตรทางการค้าน้อยรายอันเนื่องมาจากการแข่งขันสูงจึงถือเป็นความเสี่ยงของบริษัท
บริษัทมีแนวทางจัดการความเสี่ยงด้านนี้โดยเน้นการพัฒนาความสัมพันธ์กับพันธมิตร
การทำงานร่วมกันอย่างใกล้ชิด และพยายามเจรจาสร้างความสัมพันธ์ทางธุรกิจแบบถาวร นอกจากนี้
พยายามแสวงหาสินค้าและผู้ผลิตรายใหม่ๆ ไปพร้อมกัน

1.2 ปัจจัยความเสี่ยงทางการเงิน

  ความเสี่ยงจากอัตราดอกเบี้ยเงินกู้ในตลาดอาจปรับตัวสูงขึ้น

จากสภาพเศรษฐกิจในปัจจุบันอัตราเงินเฟ้อในประเทศมีแนวโน้มปรับตัวสูงขึ้น
ซึ่งอาจส่งผลกระทบให้อัตราดอกเบี้ยเงินกู้ปรับตัวสูงขึ้น
ทำให้ภาระต้นทุนดอกเบี้ยของกลุ่มบริษัทเพิ่มขึ้น
บริษัทได้กำหนดแนวทางเพื่อจัดการความเสี่ยงโดยติดตามแนวโน้มอัตราดอกเบี้ยอย่างใกล้ชิด
และทำการเจรจาต่อรองกับสถาบันการเงินที่ให้เงินกู้เพื่อกำหนดอัตราดอกเบี้ยแบบคงที่ในระยะเวลาที่เหมาะสม
และสอดคล้องกับกระแสเงินสดของกลุ่มบริษัท
นอกจากนี้ยังได้พิจารณาและจัดหาเครื่องมือทางการเงินหรือตราสารอนุพันธ์ใหม่ๆ
เพื่อบริหารจัดการความเสี่ยงจากอัตราดอกเบี้ย

  ความเสี่ยงด้านอัตราแลกเปลี่ยน 

ณ วันที่ 31 ธันวาคม 2550
บริษัทย่อยมีหนี้สินที่เป็นเงินตราต่างประเทศสุทธิที่ไม่ได้รับการป้องกันความเสี่ยงจากอัตราแลกเปลี่ยน
ซึ่งสามารถสรุปได้ดังนี้

+-------------+--------------+--------------+---------+---------------+
| สกุลเงิน      | งบการเงินรวม  |              | งบการเ  |               |
|             |              |              | งินเฉพาะ |               |
|             |              |              | ของบริษัท |               |
+-------------+--------------+--------------+---------+---------------+
|             | สกุลเงินต่าง    | เทียบ         | สก      | เทีย           |
|             |              | เท่าเป็นเงินบาท | ุลเงินต่าง | บเท่าเป็นเงินบาท |
|             | ประเทศ       |              |         |               |
|             |              | (ล้านบาท)     | ประเทศ  | (ล้านบาท)      |
+-------------+--------------+--------------+---------+---------------+
|   เหรีย      | 29 ล้านเหรียญ  | 997.84       |   -     | -             |
| ญสหรัฐอเมริกา |              |              |         |               |
+-------------+--------------+--------------+---------+---------------+
|   รวม       |              | 997.84       |         | -             |
+-------------+--------------+--------------+---------+---------------+
|   สินทรัพย์รวม |              | 14,979.43    |         | 8,200.97      |
+-------------+--------------+--------------+---------+---------------+
|   %         |              | 6.66         |         | 0.00          |
|             |              |              |         |               |
| ต่อสินทรัพย์รวม |              |              |         |               |
+-------------+--------------+--------------+---------+---------------+

หมายเหตุ : อัตราแลกเปลี่ยน ณ 31 ธันวาคม 2550

บริษัทไม่มีรายได้ที่เป็นสกุลเงินตราต่างประเทศ
ทำให้บริษัทอาจได้รับผลกระทบจากความเสี่ยงด้านอัตราแลกเปลี่ยนน้อย ณ 31 ธันวาคม 2550
บริษัทย่อยมีหนี้สินที่เป็นสกุลเงินตราต่างประเทศคงเหลือเพียง 29 ล้านเหรียญสหรัฐอเมริกา เท่านั้น
และมีสินทรัพย์ในรูปเงินฝากเป็นเงินสกุลเงินตราต่างประเทศ 20 ล้านเหรียญสหรัฐอเมริกา
ซึ่งจะทำให้ผลกระทบจากความเสี่ยงด้านอัตราแลกเปลี่ยนที่บริษัทย่อยจะได้รับลดน้อยลงไปด้วย
แต่ทั้งนี้บริษัทย่อยก็ยังมีมาตรการในการบริหารความเสี่ยงด้านอัตราแลกเปลี่ยนในระยะสั้น
โดยบริษัทย่อยจะซื้ออัตราแลกเปลี่ยนล่วงหน้าในส่วนของหนี้สินที่ครบกำหนดชำระภายใน 6 เดือนไว้

สำหรับความเสี่ยงจากอัตราการแลกเปลี่ยนที่อาจเกิดขึ้นจากการจัดซื้ออุปกรณ์จากต่างประเทศ
และเงินลงทุนในต่างประเทศ บริษัทคาดว่าจะไม่ได้รับผลกระทบ
เนื่องจากในการจัดซื้ออุปกรณ์ที่มีมูลค่าสูงและใช้ระยะเวลาในการส่งมอบเป็นระยะๆ
หรือใช้เวลานาน ซึ่งบริษัทได้มีการป้องกันความเสี่ยงโดยซื้อเงินตราต่างประเทศล่วงหน้าไว้
ในส่วนของเงินลงทุนในต่างประเทศจะเป็นการลงทุนผ่านบริษัท JIOC
ซึ่งปัจจุบันได้มีการตั้งสำรองผลขาดทุนจากการลดมูลค่าของเงินทุนในบริษัทต่างประเทศทั้งหมดเต็มจำนวนและบันทึกเงินลงทุนดังกล่าวเป็นศูนย์แล้ว

 ความเสี่ยงอันเกิดจากความไม่แน่นอนจากผลตอบแทนของการลงทุนในบริษัทย่อย

บริษัทได้กำหนดมาตรการในการจัดการความเสี่ยง
โดยการเจรจาเพื่อกำหนดนโยบายการจ่ายคืนผลตอบแทนกับบริษัทย่อยอย่างชัดเจน
และการติดตามผลการดำเนินงานของบริษัทย่อยนั้นๆ อย่างใกล้ชิด

 ความเสี่ยงจากการไม่ได้รับการพิจารณาให้สินเชื่อจากสถาบันการเงิน

การขยายตัวทางธุรกิจของบริษัทจำเป็นต้องอาศัยเงินกู้จากสถาบันการเงิน ดังนั้น
เพื่อเป็นการป้องกันความเสี่ยงจากการไม่ได้รับการพิจารณาให้สินเชื่อจากสถาบันการเงิน
บริษัทได้ดำเนินการปรับโครงสร้างอัตราส่วนทางการเงินให้เป็นไปตามเกณฑ์ของผู้ให้สินเชื่อ
และพยายามหาสินเชื่อจากสถาบันการเงินอื่นเพิ่มขึ้น

จากปัจจัยเสี่ยงต่างๆ ที่กล่าวมาข้างต้น
บริษัทได้ตระหนักถึงความสำคัญและผลกระทบของความเสี่ยงต่างๆ
จึงได้กำหนดมาตรการควบคุมดูแลความเสี่ยงเหล่านี้
เพื่อขจัดความเสี่ยงหรือลดภาวะความเสี่ยงให้เหลือน้อยที่สุด
ยังผลให้บริษัทมีผลประกอบการที่มีกำไรสูงสุด